Oficialusis leidinys L 112 , 28/04/1984 p. 0009 - 0010

specialusis leidimas suomių kalba: skyrius 3 tomas 17 p. 0116

specialusis leidimas ispanų kalba: skyrius 03 tomas 30 p. 0139

specialusis leidimas švedų kalba: skyrius 3 tomas 17 p. 0116

specialusis leidimas portugalų kalba skyrius 03 tomas 30 p. 0139



Komisijos reglamentas (EEB) Nr. 1159/84 1984 m. balandžio 27 d. iš dalies keičiantis Reglamentą (EEB) Nr. 315/68 dėl tam tikrų vilkdagių ir tulpių veislių svogūnėlių kokybės standartų EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį; atsižvelgdama į 1968 m. vasario 27 d. Tarybos reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų dalių, skintų gėlių bei dekoratyvinių žalumynų rinkos organizavimo [1], ypač į jo 4 straipsnį, kadangi Tarybos reglamentas (EEB) Nr. 315/68 [2] su paskutiniais pakeitimais, padarytais Reglamentu (EEB) Nr. 3718/81 [3], nustatė skirtų pražydinti svogūnėlių, gumbasvogūnių ir gumbavaisių kokybės standartus; kadangi sukūrus naujas vilkdalgių "Wedgwood" ir "Prof. Blaauw" veisles ir mutacijas reikia pakeisti šių produktų botaninį pavadinimą; kadangi patirtis parodė, kad mažiausia 8 dydžio klasė, nustatyta tulipa kaufmanniana svogūnėliams, "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa" ir "Sweelinck" veislėms, neužtikrina deramo žydėjimo; kadangi dėl to atitinkamai turi būti patikslinami šie standartai; kadangi šiame reglamente numatytos priemonės atitinka Augančių medžių ir kitų augalų, svogūnėlių, šakniavaisių ir panašių gumbavaisių, skintų gėlių ir dekoratyvinių augalų vadybos komiteto patarimus, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 315/68 priedo III skyriuje esančioje lentelėje eilutės, susijusios su vilkdalgių veislėmis "Wedgwood" ir "Prof. Blaauw" bei eilutės, susijusios su "Tulipa kaufmanniana" bei veislėmis "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa", "Sweelinck", keičiamos šio reglamento priede pateikiamu tekstu. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1985 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1984 m. balandžio 27 d. Komisijos vardu Poul Dalsager Komisijos narys [1] OL L 55, 1968 3 2, p. 1. [2] OL L 71, 1968 3 21, p. 1. [3] OL L 373, 1981 12 29, p. 4. -------------------------------------------------- PRIEDAS "Botaninis produkto pavadinimas | Dydžio nustatymo būdas | Minimalus dydis | Dydžio klasės | Vilkdalgis | | | | —Wedgwood, Prof. Blaauw, Ideal, Apollo, Telstar, Blue Magic, Hildegarde ir jų atmainos bei hibridai | A, B, C | 8 cm | 8–9; 9–10; 10 ir daugiau | —Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck | A, B, C | 10 cm | 10–11; 11–12; 12 ir daugiau" | --------------------------------------------------